lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv en lv lv lv lv en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Novadpētniecība – zelta laipa dzimtajam novadam. Kārlim Antonam Galeviusam – 125 – Alojas administrācija
Alojas pilsētas un pagasta pārvalde
Novadpētniecība – zelta laipa dzimtajam novadam. Kārlim Antonam Galeviusam – 125
Alojas novada dome23.05.2018 Alojas Ausekļa vidusskola, Alojas muzejs, Kultūra
Ikvienas vietas lepnums ir cilvēki, it īpaši tie, kuru dzīve un darbība stiprinājusi kultūras un sadzīves tradīcijas, veicinājusi gara izaugsmi. Alojā viens no tādiem cilvēkiem bija Antons Kārlis Galeviuss. Šī gada 25. maijā apritēs 125 gadi, kopš Stakenbergu muižas pusgraudnieku Kārļa un Ilzes Galeviusu ģimenē piedzima skolotājs, novadpētnieks un novada sabiedriskais darbinieks Kārlis Antons Galeviuss.
K.A. Galeviuss vispirms bija skolotājs. Izglītību iegūt nenācās viegli, jo vecākiem bija jāaudzina un jāskolo 8 bērni – 3 meitas un 5 dēli. Tā kā materiālie apstākļi bija pieticīgi, vērīgais un zinātkārais zēns pēc Alojas draudzes skolas beigšanas izglītību skolotāju seminārā nevarēja turpināt, taču ar vecāko brāļu atbalstu viņš pabeidza Limbažu pilsētas skolu. Limbažu pilsētas skolā tika nokārtoti arī skolotāja pārbaudījumi krievu valodas un ģeogrāfijas specialitātē un iegūtas tautskolotāja tiesības.
Darba gaitas viņš sāka 18 gadu vecumā 1911. gada oktobrī Alojas draudzes skolā kā palīgskolotājs pie Jāņa Lūkina, kur strādāja līdz 1914. gada oktobrim. Tad gadu strādāja Limbažu draudzes skolā, bet laikā no 1915. gada oktobra līdz 1917. gada decembrim strādāja Vīķu skolā par skolas pārzini. Pēc tam devās uz Mūrmuižas skolu, līdzi kā lielāko bagātību ņemot divas kastes ar grāmatām, kuras sāka pirkt, saņemot pirmo paša nopelnīto algu. Mūrmuižā iznāca strādāt tikai līdz 1918. gada martam, jo Ziemeļvidzemi okupēja vācu karaspēks. K.Galeviuss aizbrauca uz Padomju Krieviju, jo lielinieku laikā tika iesaistīts muižu nacionalizācijā. Viņš strādāja par sekretāru Vologdas apgabala zemkopības biedrībā, pēc tam par darbvedi, rakstīja arī presei.
Latvijā K.Galeviuss atgriezās 1921. g. sākumā un turpinātu skolotāja gaitas. Viņš sāka strādāt Ungurpils I pakāpes pamatskolā, bet 1921. gada oktobrī kļuva par Stakenbergu I pakāpes pamatskolas pārzini. Kad  Stakenbergu pamatskolu likvidēja, no 1928. g. līdz 1940. gada septembrim pildīja Alojas Ausekļa I pakāpes pamatskolas pārziņa pienākumus. Skolotāja darbā Alojas skolā K.A. Galeviuss strādāja līdz aiziešanai pensijā 1957. gada 20. augustā.
Skolotājs daudz darīja dzejnieka Ausekļa piemiņas saglabāšanā. Pēc viņa ierosinājuma pie dzejnieka kapa atklāta piemiņas plāksne, 1928. gadā Ungurpils pagasta Alojas I pakāpes pamatskola nosaukta Ausekļa vārdā, katru gadu rīkoti dzejnieka piemiņas pasākumi. K.Galeviuss bija arī Latvijas Kultūras veicināšanas biedrības Alojas nodaļas dibinātāju pulkā un parasti lasīja labi pārdomātas lekcijas par pedagoģijas, sabiedriskajiem vai kultūras dzīves jautājumiem. Alojas un tās apkārtnes skolu skolotāji darbojās metodiskajā apvienībā jeb Alojas skolotāju grupā, kuras dvēsele un ilggadīgs sekretārs līdz 1934. g. bija K.Galeviuss. Viņš vienmēr sniedza pārdomātus priekšlikumus, kā uzlabot mācību darbu, lai apgūstamo vielu padarītu skolēniem saprotamāku un vieglāk uztveramu.
Skolotājs mudināja skolēnus domāt par savu sūtību, par nākotni, lai tie dzīvē izvēlētos darbu, kas patiktu pašam, nestu labumu sev, valstij un tautai. Kāds no A.Galeviusa bijušajiem audzēkņiem atzīmēja, ka pēc tam nākuši citi sējēji un pļāvēji, bet tā sēkla, ko iesējusi mazā skoliņa un skolotājs K. A. Galeviuss, pārspējusi visas nezāles.
Jau skolas gados K.Galeviusam bija radusies interese vērot apkārtējo dabu, vākt dažādus priekšmetus. Atsākot darba gaitas 1921. gadā novada skolās, K.Galeviuss nopietnāk pievērsās novadpētniecībai. Jau 1922. gadā uzrakstīja Stakenbergu pamatskolas, bet pēc dažiem gadiem – arī Alojas Ausekļa I pakāpes pamatskolas hroniku, vāca ziņas par Alojas novada vēsturi, etnogrāfiju, ievērojamiem cilvēkiem. Tā bija viņa sirdslieta. Savās autobiogrāfiskajās piezīmēs viņš raksta: “Alojas novads ir mana dzimtene, tādēļ tā izpētīšana bija mana sirdslieta. Šo novadu es bezgala mīlu.  Un tajā ir tik daudz ko mīlēt. Ar lielām sirds trīsām to visu esmu savācis. Esmu bezgala pateicīgs tiem cilvēkiem, kuri vākšanas darbā man palīdzēja. ” Skolotājs uzskatīja, ka „novadpētniecība ir kā zelta laipa, kas pārmesta dzimtajam novadam. Pa to staigājot, pētnieks un tā sekotāji gūst vislielāko apmierinājumu, savācot vienkopus visu, kam novadā ir paliekoša vērtība un nozīme”. Tāpat viņš uzsvēra, ka pateikt – es mīlu savu novadu – un neko nedarīt tā godam un labajai slavai, ir tukši vārdi.
Un skolotājs darīja. Vāca, pētīja un pēc aktīvo darba gaitu beigām,1957. gadā, savā privātmājā Jūras ielā 33 ierīkoja novadpētniecības muzeju ar dabas, vēstures, etnogrāfijas un ekonomikas nodaļām. K.A. Galeviusa muzeju atzinīgi novērtēja Latvijas Zinātņu akadēmija. Pētnieks uzskatīja, ka ikvienā lauku centrā ir jābūt muzejam, jo tas ir katra novada lepnums un patriotisma sēkla, kuru sēj muzejs, būs visas tautas guvums.
Muzejam K.A. Galeviusa dzīvē bija liela nozīme. Par to var lasīt viņa piezīmēs: „Muzejā es dzīvoju. Bez muzeja manai dzīvei nebūtu īsta satura. Mana laime ir tā, ka esmu atradis ceļu, kā pilnveidot sevi, vienmēr dziļāk apgūt intelektuālas un estētiskas atziņas un kā vest arī savus līdzcilvēkus pa šo ceļu. Muzejā es mācos un kļūstu pilnīgāks ”.  Skolotāja un novadpētnieka pārliecība bija, ka lietderīgā darbā citu labā, sevis un savas dzīves pilnveidošanā rodama atbilde uz jautājumu, kāpēc cilvēks dzīvo. Kļūt apzinīgai būtnei un sasniegt pilnību – tāds ir cilvēka augstākais mērķis.
K.A.Galevusa privātā muzeja novadpētniecības eksopzīcija
K.A.Galevusa privātā muzeja novadpētniecības ekspozīcija
K.A. Galeviuss kopā ar bijušajiem kolēģiem Alojas Ausekļa vidusskolā pirmajā skolas salidojumā 1968. gadā, 1r.3.nokr. Galeviuss
– K.A. Galeviuss mājas bibliotēkā, 1968. gads
← Rīgas reģiona mācību iestādes – nepārspējami čempioni makulatūras vākšanā
Muzeju naktī interesenti izzināja Staiceles papīra fabrikas vēsturi →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.